Πανεύκολη πουτίγκα με έτοιμα κρουασανάκια
Η πιο εύκολη και γευστική λύση για τα μπαγιάτικα κρουασανάκια σας είναι αυτή η συνταγή με πουτίγκα που θα ξετρελάνει μικρούς και μεγάλους.
10 κρουασανάκια έτοιμα (μπαγιάτικα ή τα ψήνουμε για να στεγνώσουν), 1 ποτήρι γάλα, 300 γρ. τυρί κρέμα (τύπου Philadelphia), 2 αυγά, 2/3 ποτηριού ζάχαρη, λίγες σταγόνες βανίλια απόσταγμα ή 1 κάψουλα σκόνη, 200 γρ. φράουλες φρέσκες, σε κομματάκια ή άλλα φρούτα της αρεσκείας μας, ψιλοκομμένα (μπορούμε να χρησιμοποιήσουμε και κονσερβοποιημένα, καλά στραγγισμένα)
Για την πουτίγκα με έτοιμα κρουασανάκια αρχίζουμε κόβοντας τα κρουασανάκια σε μικρότερα κομμάτια μέσα σε ένα πυρέξ. Θα πρέπει να καλυφθεί ολόκληρη η επιφάνεια του πυρέξ.Ρίχνουμε σε ένα μπολ το γάλα, το τυρί, τα αυγά, τη ζάχαρη και τη βανίλια και τα χτυπάμε με έναν αυγοδάρτη να ομογενοποιηθούν. Θα πρέπει να έχουμε έναν αραιό χυλό. Σκορπίζουμε πάνω από τα κρουασανάκια τα κομματάκια φράουλας.Περιχύνουμε με τον χυλό, φροντίζοντας να πάει παντού.Ψήνουμε την πουτίγκα για περίπου 25 λεπτά σε προθερμασμένο φούρνο στους 180° C.
Ζάχαρη,Τυρί,Φράουλα